Diari Oficial de la Generalitat Valenciana


Sumari del DOGV 8272, del 12-04-2018 (2018/3595)

DECRET 42/2018, de 6 d'abril, del Consell, pel qual s'autoritza la implantació de nou ensenyament universitari oficial de grau a la Universitat Internacional de València, en el curs 2017-2018.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8272

Data del DOGV
:   12-04-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/3595


Data del document
:   06-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 42/2018, de 6 d'abril, del Consell, pel qual s'autoritza la implantació de nou ensenyament universitari oficial de grau a la Universitat Internacional de València, en el curs 2017-2018. [2018/3595]  
La Universitat Internacional de València (VIU) ha sol·licitat autorització per a implantar l'ensenyament universitari oficial de grau en Enginyeria Informàtica en el curs 2017-2018.  
La Llei orgànica 6/2001, de 21 de desembre, d'universitats, en l'article 37 estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir aquests ensenyaments oficials i expedir els títols corresponents, amb validesa a tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i les condicions establertes pel Govern. En idèntic sentit es pronuncia l'article 24.1 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
L'Ordre 86/2010, de 15 de novembre, de la Conselleria d'Educació, estableix el procediment per a la implantació d'ensenyaments universitaris oficials de grau, màster i doctorat a les universitats de la Comunitat Valenciana i en l'article 16 determina que correspon al Consell, per decret, acordar la implantació dels ensenyaments conduents a l'obtenció d'aquests títols.  
Consta en l'expedient el justificant per la universitat del compliment dels requisits exigits per la normativa esmentada, l'Agència Valenciana d'Avaluació i Prospectiva ha emès el preceptiu informe i el Consell Valencià d'Universitats i de Formació Superior ha sigut informat de la proposta d'implantació de l'ensenyament en sessió de 12 de juliol de 2017.  
Així mateix, mitjançant una resolució del Consell d'Universitats s'ha verificat el pla d'estudis de l'ensenyament sol·licitat.  
Per això, vistos els articles 8.2 i 35.2 de la Llei orgànica 6/2001, de 21 de desembre, d'universitats; l'article 3.3 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de coordinació del sistema universitari valencià, a proposta del conseller d'Educació, Investigació, Cultura i Esport, de conformitat amb l'article 28.c de la Llei 5/1983, de 30 de desembre, de la Generalitat, del Consell, i amb la deliberació prèvia del Consell, en la reunió del 6 d'abril de 2018  
  
  
DECRETE  
  
Primer. Autorització implantació títol de grau  
S'autoritza a la Universitat Internacional Valenciana, la implantació en el curs 2017-2018 de l'ensenyament universitari oficial de Grau en Enginyeria Informàtica, per a un màxim de 180 places de nou ingrés i adscrit a la branca d'Arquitectura i Enginyeria.  
Aquesta autorització estarà supeditada al seguiment obligatori l'any 2018, per a comprovació de l'AVAP del criteri 1 d'avaluació, referit a l'adequació del personal docent amb vinculació permanent.  
  
  
Segon. Comunicació plans d'estudi  
Aquesta autorització d'implantació, s'informarà al Ministeri d'Educació, Cultura i Esport, a l'efecte que aquest eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
Tercer. Seguiment plans d'estudi  
El seguiment dels plans d'estudis verificats pel Consell d'Universitats es realitzarà per l'Agència Valenciana d'Avaluació i Prospectiva després de dos anys des de la seua implantació, excepte en el cas que aquest procés se solape amb la renovació d'acreditació d'aquest.  
  
Quart. Renovació acreditació  
Abans del transcurs de sis anys a comptar de la data de la seua verificació inicial o des de la seua última acreditació, els títols hauran d'haver renovat l'acreditació en els termes establits en els articles 24, apartat 2 i 27 bis del Reial decret 1393/2007, de 29 d'octubre, pel qual s'estableix l'ordenació d'ensenyaments universitaris oficials.  
  
  
Cinqué. Limitació de la despesa  
L'aplicació i desenvolupament d'aquest decret no podrà tindre cap incidència en la dotació dels capítols de despesa assignada a la Conselleria d'Educació, Investigació, Cultura i Esport, i en tot cas haurà de ser atès amb els mitjans personals i materials de la universitat.  
  
Sisé. Eficàcia  
Aquest decret tindrà efectes l'endemà de la seua publicació en el Diari Oficial de la Generalitat Valenciana.  
  
Contra aquesta autorització, que posa fi a la via administrativa, de conformitat amb el que estableix l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de la publicació en el Diari Oficial de la Generalitat Valenciana, d'acord amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament, es podrà interposar recurs de reposició davant del Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que estableix l'article 124 de l'esmentada Llei 39/2015, sense que es puguen interposar simultàniament els dos recursos esmentats.  
Tot això sense perjuí que persones interessades puguen exercitar qualsevol altra via que estimen oportuna.  
  
València, 6 d'abril de 2018  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ